לונא מנסור

לונא מנסור (בערבית: لونا منصور; נולדה ב-7 באפריל 1992) היא שחקנית ודוגמנית ערבייה-ישראלית-פלסטינית. נודעת בעקבות תפקידה בסדרה "פאודה". מנסור נולדה בעכו, למשפחה ערבית-מוסלמית, והיא מגדירה עצמה גם כ"פלסטינית". אביה הוא אברהים מנסור, כדורגלן עבר ומאמן בליגת העל הפלסטינית, ואמה היא פקידה רפואית ודוגמנית עבר. לה שתי אחיות גדולות ואח צעיר. היא בוגרת תואר ראשון בספרות ערבית וספרות אנגלית, מאוניברסיטת תל אביב. החלה לדגמן, לאחר התיכון, וזכתה בתואר הסגנית־הראשונה של מלכת היופי של המגזר הערבי ב-2011. אם כי, לאחר פרישתה של מלכת היופי של המגזר לאותה שנה, מנסור הוכתרה במקומה. ב-2013 השתתפה מנסור בשבוע האופנה הפלסטיני שברמאללה, כדוגמנית מסלול. ב-2017 שיחקה בתפקיד זוטר בסרט האמריקאי "אהבה בדרכים". משנת 2018 החלה לשחק בסדרה הדוברת־ערבית "ד"ר קראז'" בערוץ מַכַּאן 33. בנוסף ב-2018 "פנאי פלוס" מבית ynet סימן את מנסור כאחת מ"הבטחות השנה של עולם הבידור". ב-2019 שיחקה בסרטו של הבמאי עמוס גיתאי "רכבת קלה", בכיכובה של למיס עמאר. בנוסף ב-2019 השתתפה כמתמודדת בתוכנית המציאות "הישרדות VIP עונה 2" ברשת 13, והייתה למודחת ה-11 ולמושבעת הרביעית. ב-2020 גילמה את סוהא עבד ראמזי בסדרה הקומית "קופה ראשית" בכאן 11. מאז 2021 מגלמת את עיישה בסדרה "מלכות היופי של ירושלים" מבית yes. בנוסף השתתפה בסרט לנשים חרדיות "רסיסים" של דינה פרלשטיין. ב-2023 גילמה את מנהלת בית הספר סג'א, חברתה של המורה אימאן, אחת מהדמויות בסדרת הנעורים הרומנטית שעוסקת בתלמידים ותלמידות בבית ספר דו־לשוני ערבי-יהודי "מדרסה" בירושלים, מבית תאגיד השידור וכאן חינוכית. ב-2024 שיחקה בסדרת דרמת המתח "רוח צפונית" בערוץ HOT3 של הוט. מנסור מתגוררת ברמת אביב שבתל אביב. כשנשאלה מנסור לגבי הזהות הלאומית שלה טענה ש"”היום אני נותנת כבוד גם לישראל וגם לפלסטין וגאה במה שאני”". כשנשאלה לגבי חוק הלאום, סיפרה מנסור: "שמעתי משהו על זה שמבטלים את הערבית כשפה רשמית, וזה מגוחך. ישראל מכריזה על עצמה כדמוקרטיה אבל זורקת את הערבית? תרצו או לא תרצו, הערבית קיימת כאן". לאחר אירועי השבעה באוקטובר, נעלמה מנסור מהרשתות החברתיות, ולא הביעה את דעתה בנושא. אתרי חדשות רבים עקבו על מנת להבין את פשר שתיקתה, ואף פורסם כי נצפתה מביעה תמיכה בפרסום התומך בשחרור פלסטין, אך חזרה בה והורידה את התמיכה בו, לאחר תגובות קשות שספגה. לאחר כחודשיים, פרסמה מנסור כי לקחה הפסקה מהרשתות החברתיות למשך התקופה, בגלל בעיות נפשיות שהתעוררו בין היתר עקב המלחמה, החדשות והמראות הקשים שחוותה ושכעת היא מרגישה מוכנה לחזור בהדרגה. עוד פרסמה כי לאור המצב דחתה את חתונתה. לונא מנסור, ברשת החברתית פייסבוק לונא מנסור, ברשת החברתית אינסטגרם לונא מנסור, במיזם "אישים" לתיעוד היצירה הישראלית לונא מנסור, במסד הנתונים הקולנועיים IMDb (באנגלית) לונא מנסור, באתר "אידיבי", מאגר הידע העברי לקולנוע ישראלי ועולמי לונא מנסור, ברשת החברתית פייסבוק (בערבית) אלון הדר, לונא על הגל, באתר "ידיעות אחרונות", 21 בפברואר 2018 רז שכניק, "לונא מנסור מ'פאודה' קפצה על ההגה ומשכה אותו ימינה. הצלתי את החיים שלנו. הסוכנים שלה הדליפו את הסיפור הפוך. מינפה כדי להתפרסם", באתר "ידיעות אחרונות", 22 במאי 2018 שי פוגלמן, ינאי יחיאל, ענייני פנים, באתר הארץ, 19 ביולי 2018 הדס בשן, ‏"ההורים שלי תמיד היו אומרים לי שאם מישהו תוקף אותך, אל תעמדי, תגיבי", באתר ‏מאקו‏, 23 באוגוסט 2018 אסי טוחן, לונא מנסור מול המראה: "לא רציתי להתחרות ביופי שלי עם אחרות", באתר Xnet‏, 15 במאי 2019 סמדר שיר, "אמרתי לעצמי: 'לונא, הכי חשוב שתהיי לונא'", באתר "ידיעות אחרונות", 30 ביוני 2019 מיקי לוין, שחרור פלסטין? לונא מנסור מביעה תמיכה בפוסט נגד ישראל, באתר "מעריב אונליין", 25 בינואר 2024 https://images.maariv.co.il/image/upload/875429 אלון הדר, לנגד עיניים ערביות, באתר ynet, 21 בפברואר 2018 אלון הדר, לונא על הגל, באתר ynet, 21 בפברואר 2018 הדס בשן, ‏"ההורים שלי תמיד היו אומרים לי שאם מישהו תוקף אותך, אל תעמדי, תגיבי", באתר ‏מאקו‏, 23 באוגוסט 2018 יפעת הללי אברהם, ‏לונא מנסור הותקפה ברשת - וזכתה להגנה מכיוון מפתיע, באתר ‏מאקו‏, 6 במאי 2019 יוני בינרט, אתם עוד תכירו אותם: הבטחות השנה של עולם הבידור, במדור "פנאי פלוס" באתר ynet‏, 18 במאי 2018 אבנר שביט‏, "רכבת קלה" של עמוס גיתאי הוא בדיחה אחת ארוכה, באתר וואלה, 2 בינואר 2019 חוק יסוד: ישראל – מדינת הלאום של העם היהודי הדס בשן, ‏"ההורים שלי תמיד היו אומרים לי שאם מישהו תוקף אותך, אל תעמדי, תגיבי", באתר ‏מאקו‏, 23 באוגוסט 2018 מיקי לוין, שחרור פלסטין? לונא מנסור מביעה תמיכה בפוסט נגד ישראל, באתר TMI מעריב, ‏25/01/2024 לונא מנסור שוברת שתיקה: "המלחמה הייתה יותר מדי עבורי", באתר mako, ‏2023-11-28